laion/Wikipedia-Exotic huggingface dataset:
মানব করোটি

মানব দেহের পরিণত করোটি সাধারণত ২৯টি হাড় নিয়ে গঠিত। ম্যাণ্ডিবল ছাড়া করোটির অন্য সব হাড় সুচার সন্ধি দ্বারা সংযুক্ত থাকে। অনড় সংযোগসমূহ হাড়গত অসিফিকেশনের মাধ্যমে তৈরি হয় এবং শারপির তন্তু এতে কিছু নমনীয়তা দান করে। আটটি হাড় নিয়ে করোটিকা বা নিউরোক্র্যানিয়াম (neurocranium) গঠিত হয় যা প্রতিরোধকারী ভল্ট হিসেবে মস্তিষ্ক ও এর নিম্নাংশকে সংরক্ষণ করে। চৌদ্দটি হাড় মিলে মুখমণ্ডল গঠিত হয় যাকে স্প্লানচোক্রানিয়াম splanchnocranium বলে। টেম্পোরাল হাড় এর ভিতরে আবৃত অবস্থায় ছয়টি অডিটরি অসিকল থাকে। ল্যারিঙ্কসকে শক্তি প্রদান করা হাইওয়েড অস্থিকে সাধারণত করোটির অন্তর্ভুক্ত করা হয় না কেননা এটি একমাত্র হাড় যা অন্যান্য করোটির হাড়ের সাথে যুক্তাবস্থায় থাকে না। করোটিতে সাইনাস গর্ত বা সাইনাস ক্যাভিটি থাকে যেগুলো শ্বসন বা রেসপিরেটরি এপিথেলিয়ামের সাথে যুক্ত থাকে। সাইনাসটির সঠিক কার্যাবলি নিয়ে বিতর্ক আছে, এরা শক্তির সামান্য তারতম্যের মাধ্যমে মস্তিষ্কের ওজনের হ্রাস ঘটাতে সমর্থ হয়, কণ্ঠস্বরের রেজোনেন্স তৈরিতে এদের অবদান আছে এবং নাসারন্ধ্রের ভিতর দিয়ে আসা বাতাসকে গরম ও আর্দ্র করতে তারা অবদান রাখে। মেনিঞ্জেস হল তিনটি প্রলেপ বিশিষ্ট সংযোগকারী টিস্যু যা কেন্দ্রীয় স্নায়ুতন্ত্রের কাঠামো ঘিরে থাকে। প্রতিটি স্তর যা বাইরে থেকে যথাক্রমে ডুরা মেটার, আরাকনয়েড মেটার ও পিয়া মেটার নামে পরিচিত তারা গুরুত্বপূর্ণ প্রতিরক্ষামূলক স্তর ও শারীরিক কার্যাবলী পালন করে থাকে। মানবদেহে করোটির প্রধান ২টি অংশ রয়েছে। যথাঃ ১) করোটিকা ২) মুখমণ্ডলের অস্থিসমূহ মানবদেহের করোটি বা খুলির গম্বুজ আকারের অংশটিকেই করোটিকা বলে। করোটিকা ৬ প্রকার অস্থি বা হাড়ের সমন্বয়ে গঠিত। যথাঃ ১) স্ফেনয়েড ১টি ২) টেম্পোরাল ১জোড়া ৩) এথময়েড ১ টি ৪) প্যারাইটাল ১ জোড়া ৫) অক্সিপিটাল ১ টি ৬) ফ্রন্টাল ১ টি অর্থাৎ করোটিকার মোট হাড় সংখ্যা ৮টি। মুখমণ্ডলের অস্থি ৭ প্রকার। যথাঃ ১) ম্যাক্সিলা বা ঊর্ধচোয়াল ১ জোড়া ২) ম্যাণ্ডিবল ১টি ৩) জাইগোম্যাটিক ১ জোড়া ৪) ন্যাসাল ১ জোড়া ৫) ল্যাক্রিমাল ১ জোড়া 6) ভোমার ১টি ৭) প্যালেটাইন ১ জোড়া ৮) ইনফিরিয়র ন্যাসাল কংকা ১ জোড়া অর্থাৎ মুখমণ্ডলের মোট হাড়ের সংখ্যা ১৪। কাজেই মানব করোটি বা খুলির মোট অস্থির সংখ্যা (৮+১৪) তী বা ২২টি। কানের ৬টি অস্থি আছে ৷ যদিও কানের অস্থিগুলোকে অনেকে করোটির অংশ মনে করেন না ৷ ১৷ মিলয়াস - ২টি ২৷ ইনকাস - ২টি ৩৷ স্টেপিস - ২টি প্রত্যেক কানে ৩টি করে মোট ৬টি অস্থি ৷ স্টেপিস দেহের ক্ষুদ্রতম অস্থি ৷ http://education.yahoo.com/reference/gray/30.html ওয়েব্যাক মেশিনে আর্কাইভকৃত ১৭ জানুয়ারি ২০১৪ তারিখে educatin website at yahoo
বহেড়া

বহেড়া (বৈজ্ঞানিক নাম: Terminalia bellirica) (ইংরেজি: bahera or beleric or bastard myrobalan) বা বিভীতকী Combretaceae পরিবারের Terminalia গণের একটি বৃক্ষ। বহেড়া গাছ উচ্চতায় ৬০-১০০ ফুট পর্যন্ত লম্বা হয় অর্থাৎ খুবই বড় গাছ। গাছের গুড়িও অনেক লম্বা। শীত কালে এর ফল পুষ্ট হয়, তারপর নিজ থেকেই গাছ থেকে খসে পড়ে। এ গাছের ফল দু’রকমের হয়-এক প্রকার গোল, আরেকটি ডিম্বাকৃতির। এর ফল ও ফলের শাঁস ঔষধ হিসেবে ব্যবহৃত হয়। ভারতীয় উপমহাদেশের লোধা আদিবাসী সম্প্রদায়ের লোকেরা তাদের মনের প্রফুল্লতা আনার জন্য এই ফলের শাঁস খায়। বাংলাদেশের প্রায় সব অঞ্চলেই বহেড়া গাছ জন্মে। যেমন ভাওায়ালের অঞ্চল মধুপুর গড়, গাজীপুর, বগুড়া, দিনাজপুর, রামগড়, কুমিল্লা, ব্রাহ্মণবাড়িয়া এবং ভারতের ছোটনাগপুর, বিহার, হিমাচল প্রদেশ ও মধ্যপ্রদেশে প্রধানত এ গাছ বেশি দেখা যায়। পশ্চিমবঙ্গের বীরভুম, বাঁকুড়া ও বর্ধমানের শালবনেও এ গাছ প্রচুর জন্মে। উত্তোলণের সময়: শীতের প্রাক্কালে ফল সংগ্রহ করা হয়। আবাদী/অনাবাদী/বনজ: এই গাছটি সাধারনতঃ বনজ জাতীয় গাছ। গ্রীষ্মকালে এই গাছে ফুল আসে। তারপর হয় ফল। সেই ফল পুষ্ট হয় শীতের প্রাক্কালে। তারপর আপনা আপনি ঝরে পড়ে। এই গাছ রোপনের দরকার হয়না। পতিত জমির ধারে, জমির আইলে এটি আপনা আপনি জন্মে। আমাশয়: সাদা বা রক্ত যে কোনও আমাশয়ে প্রতিদিন সকালে এক গ্লাস পানির সাথে এক চামচ বহেড়া গুঁড়া খেলে উপকার পাওয়া যায়। অকালে চুল পাকলে: বহেড়ার বিচি বাদ দিয়ে ১০ গ্রাম ছাল নিয়ে পানি দিয়ে বাটুন। এক কাপ পানিতে গুলে পানি ছেঁকে নিন, এবার সে পানি দিয়ে চুল ধুয়ে ফেলুন। এর ফলে চুল ওঠা বন্ধ হয়। শ্লেস্মায়: আধা চা-চামচ বহেড়া গুঁড়া, ঘি গরম করে তার সাথে মিশিয়ে আবার গরম করে মধু মিশিয়ে চেটে খেলে উপকার পাওয়া যায়। ইন্দ্রিয়-দৌর্বল্যে: এ রোগ থেকে মুক্তি পেতে হলে রোজ দু’টি করে বহেড়া বিচির শাঁস খেতে হবে। এর ফলে এই রোগ ভাল হয়। শ্বেতী রোগে: বহেড়া বিচির শাঁসের তেল বের করে শ্বেতীর ওপর লাগালে গায়ের রং অল্পদিনের মধ্যেই স্বাভাবিক হবে। অকালে টাক পড়লে: বহেড়া বিচির শাঁস অল্প পানিতে মিহি করে বেটে চন্দনের মতো টাকে লাগালে, টাক সেরে যায়। ফুলা কমানোর জন্য: বহেড়ার বিচি বাদ দিয়ে ছাল বেটে একটু গরম করে ফুলায় প্রলেপ দিলে ফুলা কমে যায়। কৃমি রোগ : বহেড়া বিচি বাদ দিয়ে শাঁসের গুঁড়া ডালিম পাতার রসের সাথে মিশিয়ে খেলে কৃমি দূর হয়।  আমলকী, হরিতকী ও বহেড়া এই তিন ফলের মিশ্রণকে ত্রিফলা বলে। আয়ুর্বেদিক ওষুধ হিসেবে ত্রিফলা স্বাস্থ্যের জন্য বহুমাত্রিক উপকারী। D. C. Pal, S. K. Jain, "Notes on Lodha medicine in Midnapur District, West Bengal, India", Economic Botany, October–December 1989, Volume 43, Issue 4, pp 464-470 "অকালে চুলপাকা কমায় বহেড়া, ইত্তেফাক, ২৯ সেপ্টেম্বর ২০২০"। ২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০২১।  "স্বাস্থ্য সুরক্ষায় ত্রিফলা, ইত্তেফাক, ১৫ জুলাই ২০১৫"। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২০।
মোহাম্মদ আব্দুল হক (অনু)

মোহাম্মদ আব্দুল হক (অনু) (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন। আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন। ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন। ১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি। অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন। অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা। জাতীয় তথ্য ও যোগাযোগ প্রযুক্তি পুরস্কার, ২০১৬ "সাংবাদিকতায় জাতীয় তথ্য ও যোগাযোগ প্রযুক্তি পুরস্কার পেলেন অনু"। comjagat.com। সংগ্রহের তারিখ ২০১৮-০৪-২৯। [স্থায়ীভাবে অকার্যকর সংযোগ] BanglaNews24.com। "আগামী বছরেই দেশে পেপল"। banglanews24.com (ইংরেজি ভাষায়)। সংগ্রহের তারিখ ২০১৮-০৪-২৯।  "ইন্টারনেটকে মৌলিক মানবাধিকারের ঘোষণার প্রস্তাব তথ্যমন্ত্রীর | জাতীয় | The Daily Ittefaq"। সংগ্রহের তারিখ ২০১৮-০৪-২৯। [স্থায়ীভাবে অকার্যকর সংযোগ] jugantor.com। "জাতিসংঘের ১২তম ইন্টারনেট গভর্নেন্স ফোরামে ইনুর চার প্রস্তাব | আইটি বিশ্ব | Jugantor"। jugantor.com। সংগ্রহের তারিখ ২০১৮-০৪-২৯। [স্থায়ীভাবে অকার্যকর সংযোগ] উইকিমিডিয়া কমন্সে মোহাম্মদ আব্দুল হক (অনু) সংক্রান্ত মিডিয়া রয়েছে।
কমপিউটার জগৎ

কমপিউটার জগৎ বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। কমপিউটার জগৎ কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল। ১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: জনগণের হাতে কমপিউটার চাই। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন। বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়। "Computer Magazine in Bangladesh | Computer Magazines List in Bangladesh"। www.bangladeshtrades.com। ২০১৮-০৪-১৮ তারিখে মূল থেকে আর্কাইভ করা। সংগ্রহের তারিখ ২০১৮-০৪-০৮।  "কম্পিউটার জগৎ প্রতিষ্ঠাতা অধ্যাপক কাদেরের ১৩তম মৃত্যুবার্ষিকী"। টেক শহর। ২০১৮-০৪-০৮ তারিখে মূল থেকে আর্কাইভ করা। সংগ্রহের তারিখ ২০১৮-০৪-০৮।  "7th eCommerce Fair to start from 28th May in Chittagong"। দ্য ডেইলি স্টার (ইংরেজি ভাষায়)। ২০১৫-০৫-২৬। সংগ্রহের তারিখ ২০১৮-০৬-০৮।  "বিশ বছরের কমপিউটার জগৎ"। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "একসাথে কাজ করবে মাসিক কমপিউটার জগৎ ও বাংলাদেশ কম্পিউটার সোসাইটি"। সংগ্রহের তারিখ ২৬ মে ২০২০।  কমপিউটার জগৎ ওয়েব্যাক মেশিনে আর্কাইভকৃত ১৯ জানুয়ারি ২০১৯ তারিখে
অনন্যা (ম্যাগাজিন)

অনন্যা বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়। ১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি। "এক সময় সাংবাদিকতায় নারীরাই আধিপত্য বিস্তার করবে : তাসমিমা হোসেন"। কন্যা সাহসিনী। ৩০ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮।  "২৭ বছর উদ্‌যাপন করল অনন্যা"। ১৩ সেপ্টেম্বর ২০১৫। ২৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।
ধর্মে আছো জিরাফেও আছো

ধর্মে আছো জিরাফেও আছো ভারতীয় বাঙালি কবি শক্তি চট্টোপাধ্যায় রচিত কাব্যগ্রন্থ, যেটি ১৯৬৫ সালে ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কাব্যগ্রন্থের প্রচ্ছদ অঙ্কণ করেছেন নিতাই ঘোষ। শক্তি কাব্যগ্রন্থটি উৎসর্গ করেছেন 'আধুনিক কবিতার দুর্বোধ্য পাঠকের হাতে'। শক্তি চট্টোপাধ্যায় এই কাব্যগ্রন্থ রচনার প্রসঙ্গে বলেছেন, তিনি এতে সচেতনভাবে রবীন্দ্রনাথের ভাষাভঙ্গিতে রচনার চেষ্টা চালিয়েছেন। এই কাব্যগ্রন্থে সর্বমোট ৮৫ টি কবিতা সংকলিত হয়েছে। হলুদ বাড়ি বাগানে কি ধরেছিলে হাত স্বর্ণচাপার ঘর ভেবেছিলাম তোমর পথ কি আমার পথেই পড়ে প্রিয়তমা, শুকতারা এই গ্রাম পর্বতে আমি স্বেচ্ছাচারী অন্ধকারে তুমি কি আমারো চেয়ে বড়ো জুলেখা ডবসন বাঁধের উপর চাঁদ উঠেছে আমি কেবলি বাতপি জ্যোৎস্নার বল্লম হাতে দূরগামী গাড়ি উপকূলে শুয়ে আছে অনিমেষ হৃদয়পুর স্থায়ী ঝাউয়ের ডাকে অমরাবতীর আলো গোপন শিক্ষা বসন্ত আসে কে আর তেমন ভালোবাসে ভিতরে আমার কেতকী চৈত্রে সমুদ্র অভিমুখে ব্রিজ—যমুনার জল সময় হয়েছে চাবি সময় মনে কি তোমার তুমি জানো তুমি যেনো রেলের স্টেশন দেয়ালের কাছে অবনী বাড়ি আছো আছে আছে সে এখানে আছে ফাঁকি আনন্দ-ভৈরবী তোমাকেই মনে পড়ে ধর্ম অধর্ম সরোজিনী বুঝেছিলো পারিপার্শ্বিক থেকে পাহাড়ে পাহাড়ে প্রকৃতির কাছ থেকে কার্তিকের শেষ রাতে রাতের নির্জনে এখনও বুকের মাঝে ওঠে গ্রিস আজও আমি কোনোদিনই পাবে না আমাকে— চাঁদের ভিতরে জীবনের কোলে বসে মরণের অবসাদ কে বাগানে তুমি শুধু নও তোমারি আপন কাছে ছিন্ন পাতার সাজাই তরণী আমার ছিলো একটি ক্ষেতের চাষ এবার হয়েছে সন্ধ্যা কৃষ্ণচুড়ার পথ সেই ফেলে-আসা রুমাল রাষ্ট্রীয় আদেশ মনে পড়ল ভূতপ্রেত ছিলো কিংবা নারী মনে আমার সে স্বেচ্ছা ফুটবল মন বলে ভাসাই নদীতে নৌকা বনে বনে ব্লিডিং হার্ট নতুন করে কি বাঁচা সম্ভব হবে? স্বার্থ যখন বৃষ্টি নামল মালির একান্ত প্রয়োজন অনন্ত কুয়ার জলে চাঁদ পড়ে আছে কার পদধ্বনি ছুটি ছুটি একান্তই ছুটি প্রেম যাকে চেয়েছিলাম তাকে দুই বাংলাই রইল না কাছাকাছি দুয়ার খুলে দাও, প্রহরী ফাঁদের মতো প্রেম অন্ধকারের বন্ধনে শক্তি চট্টোপাধ্যায়ের গ্রন্থতালিকা সমীর সেনগুপ্ত (সম্পাদক)। "শক্তি চট্টোপাধ্যায়-এর গ্রন্থপঞ্জী / ধর্মে আছো জিরাফেও আছো"। parabaas.com (অনলাইন)। পরবাস। সংগ্রহের তারিখ এপ্রিল ২৮, ২০১৮।  শক্তি চট্টোপাধ্যায় (১৯৬৫)। ধর্মে আছ জিরাফেও আছ। আইএসবিএন 9789384992347। সংগ্রহের তারিখ এপ্রিল ২৪, ২০১৮। [স্থায়ীভাবে অকার্যকর সংযোগ] শক্তি চট্টোপাধ্যায় (অক্টোবর ১৯৬৫)। "Abani, are you home?" [অবনী বাড়ি আছো?]। parabaas.com (ইংরেজি ভাষায়)। বীক্ষণ প্রকাশ ভবন। সংগ্রহের তারিখ এপ্রিল ২৪, ২০১৮।  "পদ্যবন্ধ"। পদ্যবন্ধ (শারদসংখ্যা ১৩৮৭ সংস্করণ)। ১৩৮৭।  |সংগ্রহের-তারিখ= এর |ইউআরএল= প্রয়োজন (সাহায্য) সুবীর বোস (আগস্ট ২০১৫)। "মুসাবিদা - (দাও শক্তি)" (ওয়েব)। parabaas.com। পরবাস। সংগ্রহের তারিখ এপ্রিল ২৮, ২০১৮।  গুডরিড্‌সে ধর্মে আছো জিরাফেও আছো
কেলাস অক্ষ

কেলাস অক্ষ ([Crystallographic axis ক্রিস্টালোগ্রাফিক অ্যাক্সিস] ত্রুটি: {{Lang-xx}}: text has italic markup (সাহায্য)) বলতে একটি সাধারণ মূলবিন্দু দিয়ে গমনকারী তিনটি (কোন কোন ক্ষেত্রে চারটি, ষড়ভুজাকৃতি কেলাসের ক্ষেত্রে) রেখাকে বোঝায়। এই রেখাগুলিকে এমনভাবে নির্বাচন করা হয় যাতে এগুলির মাধ্যমে কেলাসের প্রতিসাম্য ও গঠন সহজে বর্ণনা করা যায়। সম্মুখ থেকে পেছন দিকে অনুভূমিক অক্ষটিকে a-অক্ষ (a axis) বলা হয়।
কেভিন মিরায়াস

কেভিন আন্তোনিও জোয়েল গিসলাইন মিরায়াস ই কাস্তিয়ো (জন্ম: ৫ অক্টোবর ১৯৮৭), সাধারণভাবে কেভিন মিরায়াস (স্পেনীয় উচ্চারণ: [ˈkeβin miˈɾaʎas]), হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন। মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন। মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন। অলিম্পিয়াকোস সুপারলিগ গ্রিস (২): ২০১০–১১, ২০১১–১২ গ্রিক ফুটবল কাপ (১): ২০১১–১২ সুপারলিগ গ্রিস সর্বোচ্চ গোলদাতা (১): ২০১১–১২ সুপারলিগ গ্রিস মৌসুমের সেরা খেলোয়াড় (১): ২০১১–১২ প্রিমিয়ার লিগ মাসের সেরা গোল (১): মে ২০১৩ "Clubs submit retained and released lists"। Premier League। ৭ জুন ২০১৩। ১৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৩।  উদ্ধৃতি ত্রুটি: <ref> ট্যাগ বৈধ নয়; Mirallas নামের সূত্রটির জন্য কোন লেখা প্রদান করা হয়নি "Everton Football Club Profile"। web page। Everton F.C.। ২০১৪। ২৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১২।  উদ্ধৃতি ত্রুটি: <ref> ট্যাগ বৈধ নয়; greekts নামের সূত্রটির জন্য কোন লেখা প্রদান করা হয়নি rvh (৪ মে ২০১২)। "Kevin Mirallas is speler van het jaar in Griekenland"। Het Nieuwsblad (ওলন্দাজ ভাষায়)। সংগ্রহের তারিখ ১৯ আগস্ট ২০১৪।  "Kevin Mirallas – player profile"। Premier Skills (British Council)। সংগ্রহের তারিখ ১১ ফেব্রুয়ারি ২০১৫।  উইকিমিডিয়া কমন্সে কেভিন মিরায়াস সংক্রান্ত মিডিয়া রয়েছে। এভার্টনএফসি.কমে কেভিন মিরায়াস বেলজীয় এফএ-এ কেভিন মিরায়াস কেভিন মিরায়াস – ফিফা প্রতিযোগিতার রেকর্ড (ইংরেজি) কেভিন মিরায়াস – উয়েফা প্রতিযোগিতার রেকর্ড (আর্কাইভ) (ইংরেজি)  লেকিপ ফুটবলে কেভিন মিরায়াস (ফরাসি) সকারবেসে কেভিন মিরায়াস (ইংরেজি) ন্যাশনাল-ফুটবল-টিমস.কমে কেভিন মিরায়াস (ইংরেজি)
তোরগান আজার

তোরগান গানায়েল ফ্রঁসি আজার (ফরাসি: Thorgan Hazard, ফরাসি উচ্চারণ: ​[tɔʁɡan azaʁ]; জন্ম: ২৯ মার্চ ১৯৯৩; তোরগান আজার নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া ডর্টমুন্ড এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০০৮ সালে, আজার বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ৯টি গোল করেছেন। তোরগান গানায়েল ফ্রঁসি আজার ১৯৯৩ সালের ২৯শে মার্চ তারিখে বেলজিয়ামের লা লুভিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন। আজার বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৬১ ম্যাচে অংশগ্রহণ করে ১৬টি গোল করেছেন। ২০১৩ সালের ২৯শে মে তারিখে, ২০ বছর ও ২ মাস বয়সে, ডান পায়ে ফুটবল খেলায় পারদর্শী আজার মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে আক্রমণভাগের খেলোয়াড় রোমেলু লুকাকুর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৪–২ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে আজার সর্বমোট ১ ম্যাচে অংশগ্রহণ করেছেন। ৩১ আগস্ট ২০২২ পর্যন্ত হালনাগাদকৃত। "Premier League clubs submit squad lists" (পিডিএফ)। Premier League। ৪ সেপ্টেম্বর ২০১২। ১২ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ এপ্রিল ২০১৮।  https://int.soccerway.com/matches/2013/05/30/world/friendlies/united-states-of-america/belgium/1460935/ "Thorgan Hazard makes debut as United States are beaten 4-2 by Belgium"। SPORTS247। ২৯ মে ২০১৩। সংগ্রহের তারিখ ২৯ মে ২০১৩।  https://www.worldfootball.net/report/freundschaft-2013-mai-usa-belgien/ https://www.transfermarkt.com/spielbericht/index/spielbericht/2310907 https://www.national-football-teams.com/matches/report/7995/Usa_Belgium.html উইকিমিডিয়া কমন্সে তোরগান আজার সংক্রান্ত মিডিয়া রয়েছে। তোরগান আজার – ফিফা প্রতিযোগিতার রেকর্ড (ইংরেজি) তোরগান আজার – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে তোরগান আজার (ইংরেজি) সকারবেসে তোরগান আজার (ইংরেজি) বিডিফুটবলে তোরগান আজার (ইংরেজি) ইইউ-ফুটবলে তোরগান আজার (ইংরেজি) ট্রান্সফারমার্কেটে তোরগান আজার (ইংরেজি) ওয়ার্ল্ডফুটবল.নেটে তোরগান আজার (ইংরেজি) ইএসপিএন এফসিতে তোরগান আজার (ইংরেজি) ন্যাশনাল-ফুটবল-টিমস.কমে তোরগান আজার (ইংরেজি)
ডিভোক ওরিগি

ডিভোক ওকোথ ওরিগি (Kenyan English: [diˈvɔk ɔˈkɔθ oˈrigiː] (শুনুন) oh-REE-ghee; জন্ম: ১৮ এপ্রিল ১৯৯৫) হলেন একজন বেলজীয় পেশাদার ফুটবলার, যিনি সেরিয়ে আ ক্লাব এসি মিলান এবং বেলজিয়াম জাতীয় দলে একজন আক্রমণভাগের খেলোয়াড় হিসেবে খেলেন। তিনি হচ্ছেন সাবেক কেনিয় ফুটবলার মাইক ওরিগির পুত্র। ওরিগি ২০১৩ সালে, লিলির হয়ে খেলার মাধ্যমে তার পেশাদার ক্যারিয়ার শুরু করেন। এর প্রায় দেড় বছর পর, তিনি ১০ মিলিয়ন ইউরোর বিনিময়ে প্রিমিয়ার লিগের ক্লাব লিভারপুলে যোগদান করেন। পরবর্তীতে ২০১৪–১৫ মৌসুমে তিনি পুনরায় লিলিতে ধারে খেলতে আসেন। ওরিগি ২০১৪ সালে বেলজিয়াম জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপের কোয়ার্টার-ফাইনালে পৌঁছানো বেলজিয়াম দলের সদস্য ছিলেন। তিনি হচ্ছেন ফিফা বিশ্বকাপের ইতিহাসে সর্বকনিষ্ঠ বেলজীয় গোলদাতা। ১ সেপ্টেম্বর ২০১৬ পর্যন্ত হালনাগাদকৃত। ১ সেপ্টেম্বর ২০১৬ পর্যন্ত হালনাগাদকৃত। বছরের সেরা প্রতিশ্রুতিশীল প্রতিভা: ২০১৪ "2014 FIFA World Cup Brazil: List of Players" (পিডিএফ)। FIFA। ১১ জুন ২০১৪। পৃষ্ঠা 4। ৬ আগস্ট ২০১৭ তারিখে মূল (PDF) থেকে আর্কাইভ করা। সংগ্রহের তারিখ ১০ জুলাই ২০১৪।  Divock Origi, Royal Belgian Football Association. Retrieved 7 July 2017. "Divock Origi – national football team player"। eu-football.info। সংগ্রহের তারিখ ৬ সেপ্টেম্বর ২০১৪।  "Origi awarded Promising Talent honour"। Liverpool F.C.। ১৬ ডিসেম্বর ২০১৪। সংগ্রহের তারিখ ৬ জুলাই ২০১৭।  উইকিমিডিয়া কমন্সে ডিভোক ওরিগি সংক্রান্ত মিডিয়া রয়েছে। লিভারপুলএফসি.কমে ডিভোক ওরিগি টেমপ্লেট:Lfpfr ডিভোক ওরিগি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ডিভোক ওরিগি (ইংরেজি) সকারবেসে ডিভোক ওরিগি (ইংরেজি) টেমপ্লেট:বছরের সেরা বেলজীয় ক্রীড়াব্যক্তি
শক্তি চট্টোপাধ্যায়ের গ্রন্থতালিকা

বাংলা ভাষার সাহিত্যিক শক্তি চট্টোপাধ্যায় (১৯৩৪-১৯৯৫) কাব্য, ছড়া, উপন্যাস, কিশোরসাহিত্য, সমালোচনা, অনুবাদ ইত্যাদি বিষয়ে প্রায় পঞ্চাষের অধিক বই রচনা করেছেন, যেগুলোর বেশিরভাগই তার জীবদ্দশায় এবং কয়েকটি মৃত্যুর পর প্রকাশিত হয়েছে। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হলঃ শক্তি চট্টোপাধ্যায় চল্লিশের অধিক কাব্যগ্রন্থ রচনা করেছেন। ১৯৮৩ সালে, যেতে পারি কিন্তু কেন যাবো (১৯৮২) কাব্যগ্রন্থের জন্য তিনি সাহিত্য অকাদেমি পুরস্কার লাভ করেন। সমীর সেনগুপ্ত (সম্পাদক)। "শক্তি চট্টোপাধ্যায়-এর গ্রন্থপঞ্জী / ধর্মে আছো জিরাফেও আছো"। parabaas.com (অনলাইন)। পরবাস। সংগ্রহের তারিখ এপ্রিল ২৮, ২০১৮।  রায়, ডি. এস. (২০০৪)। Five Decades: The National Academy of Letters, India : a Short History of Sahitya Akademi। ভারত: সাহিত্য অকাদেমি। পৃষ্ঠা ৯৬। আইএসবিএন 9788126020607। সংগ্রহের তারিখ ২৫ জানুয়ারি ২০১৯।  Sengupta, Samir (2005). Shakti Chattopadhyay. p. 94 পরবাসে শক্তি চট্টোপাধ্যায়ের গ্রন্থপঁজী। সংকলক: সমীর সেনগুপ্ত
সেলেস্ট হোম

সেলেস্ট হোম (ইংরেজি: Celeste Holm; ২৯শে এপ্রিল ১৯১৭ - ১৫ই জুলাই ২০১২) হলেন একজন মার্কিন অভিনেত্রী ও গায়িকা। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন। এছাড়া তিনি আমেরিকান থিয়েটার হল অব ফেমে ভূষিত হয়েছেন। ১৯৩৭ সালে হ্যামলেট মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র থ্রি লিটল গার্লস ইন ব্লু (১৯৪৬)। পরের বছর জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীকালে তিনি কাম টু দ্য স্টেবল (১৯৪৯) ও অল অ্যাবাউট ইভ (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি ব্যাকস্টেয়ার্স অ্যাট দ্য হোয়াইট হাউজ নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। সেলেস্ট হোম ১৯১৭ সালের ২৯শে এপ্রিল নিউ ইয়র্ক অঙ্গরাজ্যের ম্যানহাটনে জন্মগ্রহণ করেন এবং বেড়ে ওঠেন। সেলেস্ট তার পিতামাতার একমাত্র সন্তান ছিলেন। তার মাতা জিন পার্ক একজন মার্কিন পোট্রেট শিল্পী ও লেখক। তার পিতা থিওডর হোম একজন নরওয়েজীয় ব্যবসায়ী ছিলেন, যার কোম্পানি লন্ডনের লয়েডসকে নৌ সামগ্রী সরবরাহ করতেন। তার পিতামাতার পেশার কারণে তিনি কৈশোরে প্রায়ই বিভিন্ন স্থানে ভ্রমণ করতেন এবং নেদারল্যান্ডস, ফ্রান্স ও মার্কিন যুক্তরাষ্ট্রের বিভিন্ন বিদ্যালয়ে পড়াশোনা করেন। তিনি শিকাগোর ইউনিভার্সিটি স্কুল ফর গার্লসে তার মাধ্যমিক শিক্ষা শুরু করেন এবং পরে ফ্রান্সিস ডাব্লিউ. পার্কার স্কুলে স্থানান্তরিত হন। পার্কার স্কুলে তিনি অসংখ্য বিদ্যালয়ের মঞ্চনাটকে অভিনয় করেন এবং ১৯৩৫ সালে সেখান থেকে পাস করেন। তিনি এরপর শিকাগো বিশ্ববিদ্যালয়ে নাট্যকলায় ভর্তি হন এবং ১৯৩০-এর দশকের শেষভাগে মঞ্চ অভিনেত্রী হিসেবে পরিণত হন। "Celeste Holm, Witty Character Actress, Is Dead at 95"। নিউ ইয়র্ক টাইমস (ইংরেজি ভাষায়)। ১৫ জুলাই ২০১২। সংগ্রহের তারিখ ২৯ এপ্রিল ২০১৮।  "Winners & Nominees 1948"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। ৬ মে ২০১৭ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২১।  "The 20th Academy Awards (1948) Nominees and Winners"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ৪ সেপ্টেম্বর ২০২১।  "The 22nd Academy Awards (1950) Nominees and Winners"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ৪ সেপ্টেম্বর ২০২১।  "The 23nd Academy Awards (1951) Nominees and Winners"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ৪ সেপ্টেম্বর ২০২১।  "31st Primetime Emmys Nominees and Winners – Outstanding Supporting Actress in a Limited Series or a Special"। এমিস (ইংরেজি ভাষায়)। একাডেমি অব টেলিভিশন আর্টস অ্যান্ড সায়েন্সেস। সংগ্রহের তারিখ ৪ সেপ্টেম্বর ২০২১।  উইকিমিডিয়া কমন্সে সেলেস্ট হোম সংক্রান্ত মিডিয়া রয়েছে। প্রাতিষ্ঠানিক ওয়েবসাইট অলমুভিতে সেলেস্ট হোম (ইংরেজি) ইন্টারনেট অফ-ব্রডওয়ে ডেটাবেজে সেলেস্ট হোম (ইংরেজি) ইন্টারনেট ব্রডওয়ে ডেটাবেজে সেলেস্ট হোম (ইংরেজি) ইন্টারনেট মুভি ডেটাবেজে সেলেস্ট হোম (ইংরেজি) টার্নার ক্লাসিক মুভিজ ডেটাবেজে সেলেস্ট হোম (ইংরেজি) ফাইন্ড এ গ্রেইভে সেলেস্ট হোম (ইংরেজি)
সেন্টিমিটার-গ্রাম-সেকেন্ড পদ্ধতি

সেন্টিমিটার-গ্রাম-সেকেন্ড পদ্ধতি (ইংরেজি: Centimeter-gram-second system) বা সংক্ষেপে সিজিএস পদ্ধতি বলতে মেট্রিক একক ব্যবহারকারী একটি বিশেষ ধরনের পদ্ধতিকে বোঝায়, যেখানে সেন্টিমিটার, গ্রাম এবং সেকেন্ড যথাক্রমে দৈর্ঘ্য, ভর ও সময়ের ভিত্তি একক। অ্যাব- উপসর্গটি দিয়ে পরিমাপের সিজিএস পদ্ধতিতে তড়িৎ-চুম্বকীয় বিভিন্ন একক নির্দেশ করা হয়। যেমন - অ্যাব-অ্যাম্পিয়ার, অ্যাব-কুলম্ব, অ্যাব-ফ্যারাড, অ্যাব-হেনরি, অ্যাব-মো, অ্যাব-ওম, অ্যাব-ভোল্ট। সিজিএস পদ্ধতিতে তড়িৎ প্রবাহের একক অ্যাব-অ্যাম্পিয়ার (abampere)। এক অ্যাব-অ্যাম্পিয়ারে ১০ অ্যাম্পিয়ার। এর প্রতীক aA। তড়িৎপ্রবাহ ঘনত্বের একক অ্যাব-অ্যাম্পিয়ার প্রতি বর্গসেন্টিমিটার (abampere per square centimeter)। এর প্রতীক aA/cm2। চৌম্বক ভ্রামকের একক অ্যাব-অ্যাম্পিয়ার সেন্টিমিটার-বর্গ (abampere centimeter squared)। এর প্রতীক aAcm2। তড়িৎ চার্জের একক অ্যাব-কুলম্ব (abcoulomb)। এটি ১০ কুলম্বের সমান। এর প্রতীক aC। বৈদুতিক দ্বিমেরু ভ্রামকের একক অ্যাব-কুলম্ব সেন্টিমিটার। এর প্রতীক aCcm।